“Субботниклар” – катталар истаган куни бўлади « Ўзбекистон Халқ Ҳаракати\n“Субботниклар” – катталар истаган куни бўлади\n06 June 2013 - 11:19\nҚарши шаҳрида ажойиб ва ғаройиб ишлар бўлиб туради. Куни-кеча шахсий юмушларим билан кўчага чиққандим, анча йиллардан бери кўрмаган танишларимни учратиб қолдим. Ўзбек халқида кўпроқ ишлатиладиган сўров бор: “Фарзандлардан нечта?”. Истайсизми, ёки йуқ, бу саволни ҳамма эшитган ва ҳамма эшитади.\nСаволга жавоб берилгандан сўнг, суҳбат мавзуси муамолларга томон бурилади. “Нимасини айтасан, дод деб юборгим келаяпти” – деб қолди танишим. Дод дейишининг сабабини сўрагандим, “субботниклардан” безиб қолганини билдирди. “Субботник” совет даврида бир йилда бир бор ўтказиладиган тадбир бўларди. Энди эса мустақилмиз ва юқоридагилар истаган кунда ўзбек ёшлари, ишчи–хизматчилари учун “субботник” бўлиб кетаверади.\n“Чиқмайман десангиз биров сизнинг пешонангиздан отармиди?” – ҳам қизиқсиниб, ҳам далда берган бўлдим.\n“Мен-ку майли, фарзандларим ҳам қийналаяпти буларнинг эксплуатациясидан” – давом этган бўлди танишим. Суҳбат давомида фарзандлари ҳам қўрқиб қолганлигини айтиб қолди. Қўрқув сабабларидан бири эса, қандайдир бир “вохималик амакилар” муаммоси экан.\n“Бошидан бошлангчи, ”воҳимали амакилар” тўғрисида, балки эртак ёзиб қоларман,” – қувлик кўрсатаман мен.\n“Ҳозир имтиҳон пайти, болалар тайёргарлик кўра олмаяпти. Кўчаларда гул чопиқ, ёки дарахтларни оқлатишар экан. Кечга яқин уйга кириб келишаяпти. На овқат ва на нон ейишга ҳоли бор бу болаларнинг. Каримов келармиш деб тиндирмай ишлатишмоқда”. – тушунтирган бўлди аёл.\nУнинг айтишича, ўша “субботник” ўтказилаётган жойига бирор Нексия машинасида тўртта-бешта формасиз кишилар келар экан. ”Ҳорманглар, нималар қилаяпсизлар?” – деган саволни беришади.\nЖонига тегиб турган талабалардан баъзилари субботниклардан зада бўлишганини арзиҳол қилишибди. Улар индамай кетишибди. Эртаси куни қайси коллеж талабаси эканлигини аниқлашган талабанинг, ота-онасига чора кўришибди. Коллеж ва институт талабаларига шахсан директор ва бўлим бошлиқлари томонидан “қулоққа айтиладиган” баъзи “гаплар” бўлиб тураркан.\nУнда тайинланганига кўра, спорт кийимида келган кишилар бирон нарса сўраб қолгудек бўлишса, ҳамиша ҳамма нарсадан рози эканликларни айтиш кераклиги уқдириларкан. Кулгим қистади, аммо ўзимни тутиб туришга мажбур бўлдим.\n“Манқуртга айланиб бораяпмиз чамаси, шунча чапак чалаётганлар етмасмикан?” – дейман.\n“Чапакларига ўт тушсин буларнинг, ўзинг бир нима десанг ишхонангга ёпишишади, болалар бир нима деса ота-онасига”, – дея куйинади аёл.\n“Атайлаб норози бўлиб кўрингчи, нима қилар экан. Нари борса “террочи” қилиб қамаб қўяр”- қизиқсинаман мен. Бир неча ойдан буён маош олмаётганлиги ва рўзғорида етишмовчиликлар сероб эканлиги қамоқхонадаги яшаш тарзидан фарқ қилмаслигини келтириб ўтди у.\n“Вилоят ҳокими Туроб Жўраевнинг шунақа одамлари бор экан, халқни орасида юраркан дейишаяпти, шу ростмикан?” – дея савол берди ҳалиги таниш аёл.\n“Эҳ, жуда хам соддасизлар-да, ҳоким бу ишлар билан шуғулланмайди. Бизда халқнинг норози кайфиятини ўрганадиган битта ташкилот бор, бу ҳам бўлса МХХ” – деб уқдирдим танишимга. Елкасини қисиб “қайдам” дегандай жавоб қилади у. Прокуратурага ариза беришни маслахат бердим. “Йўқ” деган жавоб эшитилгандай бўлди.\n“Унда сизга маслаҳат бера олмайман, курашаман десангиз мен тайёрман” – мавзуни ёпдим.\nОх-вох тортаётган ҳалиги аёл дардини менга айтиб анча енгиллашди. Ўзи биз шунақа халқмиз, дардимиз ва ҳасратларимизни бошқаларга айтиб енгил тортадиганлар хилиданмиз. “Одам тафтини одам олади” – деган мақолни ҳам бизнинг халқлар ўйлаб топишган. Шундан бўлса керак, бир-биримизнинг тафтимизни олиб, енгил тортиб юрамиз. Фақат ҳокимият, ҳамда ҳукумат органлари бировнинг тафтини олгиси келмайди, балки олишар, шунда ҳам ўз тенглари бўлган “казо-казолар” тафтини олишса керак.\nМен ҳам темир эмасман-ку, енгиллашиш учун одамлар дардини сизлар билан баҳам кўришни истадим. Зора мен хам енгиллашсам…


Finance.uz - Болажонлар учун Янги йил байрами\nБолажонлар учун Янги йил байрами\nЮртимизда янги йил байрами кунлари яқинлашиб келмоқда. Янги йил – барча учун ёқимли ва қувончли байрамдир. Бу байрамни, айниқса, болажонлар интиқлик билан кутиб, «Янги йил мўжизаси»ни орзу қилади ҳамда бу уларнинг ҳаёлида деярли ғаройиб ва саргузаштларга бой энг қувноқ байрамлардан бири ҳисобланади.\nАйни янги йил байрами арафасида, «Трастбанк» хусусий акциядорлик банки раҳбарияти томонидан анъанага айланган Ногирон болалар «Камалак» уйида ижтимоий ҳимояга муҳтож оилалар фарзандлари ва ногирон болалар учун хайрия тадбири ташкил этилди.\nБиламизки, ўзбек азалдан олийжаноб, саҳоватпеша ва эзгулик йўлида мол-мулкини хайр-эҳсон қилувчи халқ ҳисобланган. Яъни, хайр-саҳоват, инсонпарварлик ва мурувват халқимизга хос улуғ анъана. Айниқса, кўнгли ўксик инсонларга меҳр кўрсатиш, қалбини қувончга тўлдириш савоби улкан амаллар сирасига киради. Саҳоватни бир боққа қиёсласак, ундаги «мевали дарахт»ларни «эҳсон» деб аташимиз мумкин. «Эҳсон» яхшилик қилиш, яхшиликни сочиш маъносини англатса, унинг луғавий маъноси эса чиройли амал қилишликдир.\nБирон бир кимсага яхшилик қилинса, шуни билиш жоизки, сизнинг саҳоватингиздан у одам беҳад шод бўлиши баробаринда ўзингиз ҳам бу ҳимматингиздан шунчалик завқ ола билишингиз керак. Бундай завқ фақат беминнат ва холислик ила яхшилик қилувчиларга насиб этади ҳамда эзгулик йўлидаги саъй-ҳаракат натижасида инсон қалби хотиржам бўлади.\nБугун мамлакатимизда ногиронлиги бўлган шахсларнинг турмуш даражаси ва сифатини янада яхшилаш, уларга ижтимоий ёрдам кўрсатиш ҳамда уларнинг жамиятимизнинг тўлақонли аъзоси эканлигини кўрсатиш мақсадида турли тадбирлар ўтказилаётгани, Президентимиз томонидан «Ногиронлиги бўлган шахсларни давлат томонидан қўллаб-қувватлаш тизимини тубдан такомиллаштириш чора-тадбирлари тўғрисида»ги фармонида «ногирон» сўзи ўрнига «ногиронлиги бўлган шахс» иборасини қўллаш белгилангани юртимизда инсон омилига бўлган юксак эътиборнинг натижаси эканидан далолат беради.\nДарҳақиқат, ҳар йили юртимизнинг турли туманларида жисмонан имконияти чекланган инсонлар учун бир қатор тадбирлар ўтказилмоқда, бироқ айни ногирон болалар учун ташкил этиладиган тадбирлар эзгулик улашувчи инсонларни бефарқ қолдирмайди.\n«Трастбанк» хусусий акциядорлик банкининг бир гуруҳ жамоаси ҳам болажонларга бир олам қувонч улашиш мақсадида ушбу шодиёна кечага Қорбобо, Қорқиз ва севимли мультфильм қаҳрамонлари билан ташриф буюрди. Болажонлар учун айниқса, севимли эртак қаҳрамонлари билан биргаликда бўлиб ўтган Янги йил байрами ўзгача таассуротларга бой бўлди. Тадбирда янграган жозибали куй-қўшиқ ва рақслар, эртак қаҳрамонлари иштирокидаги қизиқарли саҳна асарлари болаларга бир олам қувонч бахш этди.\n– «Банкимиз раҳбарияти ташаббуси билан уюштирилган бугунги тадбирдан кўзланган асосий мақсад - ижтимоий ҳимояга муҳтож оилалар фарзандлари ва ногирон болаларни қўллаб-қувватлаш, ногирон кишиларга нисбатан одамларнинг онгини ўзгартириш, шунингдек жамиятда уларнинг тўлиқ ва тенг иштирокини таъминлаш, қолаверса мурғак қалб соҳиблари бўлмиш бу болажонларга қувонч улашишдан иборат, – дейди «Трастбанк» хусусий акциядорлик банки Ишлар бошқармаси департаменти директори Сарвар Муродов.\nХусусан, ижтимоий муҳтож оилалар ва ногиронлиги бўлган кишиларга кўрсатилган хайр-саҳоват, меҳр-оқибат, силаи-раҳм каби улуғ фазилатлар доимо инсонга зийнат бўлиб келган. Бундай олийжаноб хислатларни ўзида мужассам эта олган инсонгина эл-юртнинг оғирини енгил қила оладиган фазилатли шахс ҳисобланади», – дея сўзини якунлади Сарвар Муродов.\nКўтаринки руҳда ташкил этилган тадбир якунида ижтимоий ҳимояга муҳтож оилалар ва ногиронлиги бўлган болажонларга «Трастбанк» хусусий акциядорлик банки томонидан тайёрланган озиқ-овқат маҳсулотлари ва ширинликлар жамламаси каби совғалар улашилди. Бу совғалар айниқса, Янги йилни орзиқиб кутадиган беғубор чеҳрали болажонларга чексиз қувонч бағишлади.


2020 йилда ҳам айрим Apple раҳбарлари Тим Кукдан кўп даромад кўришди! - Terabayt.Uz\n2020 йилда ҳам айрим Apple раҳбарлари Тим Кукдан кўп даромад кўришди!\n7 январь куни Tesla акцияларининг нархи 796,38 долларгача кўтарилди ва натижада Илон Маск дунёнинг энг бой кишисига айланди. Amazon асосчиси Жефф Безос эса дунё бойлари рўйхатида иккинчи ўринга тушиб қолди.\nЎҚИНГ: Apple ҳатто Тesla’га эгалик қилиши мумкин эди, лекин Тим Кук...\nApple бош директори Тим Кук эса ўтган йилнинг августига келибгина миллиардер бўлган, лекин барибир энг бой 500 киши рўйхатига ҳам кира олмаган эди. Хўш, купертинолик корпорациянинг етакчилари ўзи йилига қанча «соққа» қилишади?\nҚимматбаҳо қоғозлар ва биржалар комиссияси – SEC ташкилотига Apple тақдим этган баёнотга кўра, Тим Кук ўтган йили 15 миллион долларга яқин даромад кўрган. Унинг базавий тушумлари – маоши 3 000 000 долларни ташкил этган бўлса, қилинган ишлар бўйича рағбатлантирувчи мукофотлар ҳажми 10 731 000 долларга тенг экан.\nApple ўтган йилда сотувлар ҳамда бошқа йўналишларда мўлжалдагидан юқорироқ кўрсаткичларга эришган. Натижада компаниянинг раҳбарларига тўловларнинг 179 фоизи ҳажмида қўшимча мукофотлар берилган.\nТим Кук, шунингдек, «бошқа компенсациялар» кўринишида 1 038 259 доллар ҳам олган. Бунга суғурта тўловлари, меҳнат таътили тўлови ва хавфсизлик учун харажатлар кирган. Apple сиёсатига кўра, хавфсизлик юзасидан бош директор хусусий самолётдагина учади. Хулласи калом, корпорациядан унга бир йил мобайнида жами 14 769 259 доллар ажратилган.\nТаъкидлаш керакки, юқоридаги суммага Кук олган 100 миллион долларлик Apple акциялари киритилмаган. Ўтган йилнинг августида у компаниянинг 131,7 миллион долларлик акцияларини сотиб юборган эди.\nТаққослаш учун: 2019 йили Тим Кук бирмунча камроқ – 11,5 миллион доллар даромад кўрган. Bloomberg ҳисоботига кўра, 2020 йил давомида Кукнинг шахсий сармояси 1 миллиард доллардан ошган.\nДарвоқе, юқоридаги жадвалга эътибор берсангиз, Apple’нинг бошқа раҳбарлари, жумладан Лука Маэстри, Кейт Адамс ҳамда Жефф Уильямс ҳар бири 26 миллион доллардан ошиқ даромад кўришган. Яъни, уларнинг компаниядан олаётган пуллари бош директорникидан ҳам анча юқори.


1-чорак якунлари: Samsung ушбу бозорда етакчи - Terabayt.Uz\nSamsung дисплейлари OLED бизнеси оламида ҳали ҳам етакчилик қилмоқда. Бу ҳақида ETNews хабар бермоқда.\nStone Partners ўтказган сўнгги бозор таҳлилига кўра, кореялик ишлаб чиқарувчи 2020 йилнинг биринчи чорагида бутун дунёдаги OLED панелларининг жами 90% ини ишлаб чиқарган. Аммо ўтган йилнинг мос даврига нисбатан бу бироз пасайиш ҳисобланади — 2019 йилнинг 1-чорагида чиқарилган OLED панелларнинг 94.1% ини Samsung ҳиссасига тўғри келган эди.\nАниқ рақамларга тўхталсак, глобал миқёсда ишлаб чиқарилган 68.3 миллион OLED панелларнинг 61.6 миллионтаси Самсунг заводларидан чиққан. Иккинчи ўринда эса EverDisplay Optonics компанияси турибди. Унинг бозордаги улуши 4.9%. Ишлаб чиқарган панеллари сони — 3.3 миллион.\nСаноат вакилининг сўзларига кўра, хитойлик ишлаб чиқарувчилар етказиб бераётган қаттиқ OLED панеллар сони эса жуда кам.\nҲозирда қуйи ва ўрта тоифа смартфонларининг ҳам OLED панеллари билан жиҳозланаётганини ҳисобга олган ҳолда мутахассисларнинг башорат қилишича, Samsung'нинг ушбу бозордаги етакчилиги келажакда ортиб боради.\nЎҚИНГ: Samsung'чиларга иккита хабар бор: бири яхши, бири ёмон. Қайси биридан бошлайлик?


Alibaba Россияда мобил янгиликлар агрегаторини яратишни ортга сурди » Ўзбекистон янгиликлари – Zamin.uz\nХитойнинг Alibaba Group интернет-гигантининг мобил бўлинмаси — Alibaba Mobile Business Group (UCWeb бренди) Россияда мобил янгиликлар агрегаторини яратиш ишини 2017 йилга қолдирди. Бунинг сабаблари орасида мамлакатда қабул қилинган янги қонун ҳам кўрсатилмоқда, деб маълумот беради «Дарё».\nБу борада баёнот берган UCWeb’нинг бизнесни ривожлантириш бўйича Россиядаги раҳбари Алекс Ци илгарироқ компания агрегаторни 2015 йил охиригача ишга туширишни режалаштирганини эслатиб ўтди.\nҲозир компаниянинг UC Browser браузерида қурилма агрегатор бор, лекин у ҳамкорларнинг ресурслари асосида ишлайди. UCWeb Россияда янгиликларни кўриш учун алоҳида мобил дастурни ишга туширишни режалаштирмоқда. Лекин компания бу ишни мустақил равишда фақат 2017 йилда амалга ошира олиши маълум бўлди.\n«Ҳозир Россияда UC Browser’ни Россия фойдаланувчилари эҳтиёжларига мослаш устида ишлаётган жамоа бор», — таъкидлади Ци.\nУнинг айтишича, айни пайтда Россияда мобил браузердан фойдаланувчилар сони 10 миллион кишига етди.\nТеглар: фойдаланувчилар равишда сурди Алекс браузерида қонун


Мамлакатимизда адашиб, турли ёт оқимлар таъсирига тушиб қолганларни авф этиш, тўғри йўлга ўтишларига кўмаклашиш мақсадида саъй-ҳаракатлар олиб бориляпти. Лекин адашувчиларнинг ҳамон учраб тургани ташвишга сабаб бўлади.\nҲар бир иллат энг қуйи бўғиндан бошланади. Психологларнинг фикрича, бола ўзлигини англамай туриб, жамият ҳақида фикр юрита бошлар экан.\nЎзим бошланғич синф ўқувчиларига таълим бераман. Тажрибам давомида оила ҳақида тафаккури шаклланмаган болаларнинг давлат, жамият, хориж ҳақида фикр юрита бошлаганига кўп гувоҳ бўлганман. Бу нимани англатади? Ўйлашимча, эътиқод, ғоя борасида ёшларга тушунча беришда бироз кеч қолаётгандекмиз.\nДиний софлик, поклик, ёт оқимлар, бузғунчи ғоялар... Бу каби тушунчалар ўқувчиларга юқори синфда ўргатилади. Аниқроқ айтганда, улар жамият ҳақида фикр юрита бошлаганидан анча кейинроқ. Шунда ҳам юзаки фикр бериш билан чекланамиз. Эҳтимол хатойимиз ҳам шундадир.\nТелевидение орқали ёт оқимлар таъсирига тушиб қолган ёшлар ҳақида кўрсатув эфирга узатилди. Очиғи, уларни кўриб юрагим ачишди. Кўпчилиги мен илк сабоқ берган ўқувчилар ёшида экан. Мухбир улардан бирига савол беряпти:\n– Бу нотўғри йўл эканини билмасмидингиз?\nБоланинг жавобини қаранг:\n– Оилада икки фарзандмиз. Отам йўқ, онам кун бўйи ишда бўларди. Коллежни битиргач, акам билан чет элда ишлаб келмоқчи бўлдик. У ерда бир киши асосий вазифамиз дин йўлида қурбон бўлиш, ҳокимиятни пок инсонларга олиб бериш эканини уқтирди.\nДунёқарашнинг торлиги, тушунчанинг саёзлигига эътибор қилинг! Агар уларга илк даврдан, бошланғич синфлардаёқ асл инсоний фазилатлар ўргатилганида, эҳтимол, бу каби ғаламислар йўлига кириб қолмаган бўлишарди. Чунки, юқори синфда бола физиологик жиҳатдан улғайиш палласида бўлади. Сабоқнинг 30-40 фоизини ўзлаштира олади, холос. Қолаверса, ўрганиши зарур бўлган фанлар доираси кенгайган бўлади. Агар 8-9 ёшидан мафкуравий иммунитет ҳосил қилишга эришсак, ёт кимсалар таъқибидан уларни асраган бўлардик. Чунки шу ёшда биз ўргатган инсонийлик уларнинг қалбига муҳрланиб қолади. Уни ҳеч бир куч билан ўчириб бўлмайди.\nБошланғич синфларда "Ватан туйғуси" қисқа курсини жорий қилиш керак. Одатда, бу фан 5-синфдан бошлаб ўтилади. Агар 3-синфдан бошлаб ўтилса, болалар қалбига Ватан, тинчлик, диний бағрикенглик, ҳамжиҳатлик тушунчалари эртароқ сингдирилса, мақсадга мувофиқ бўларди.


"Зарафшон-ПФК" олий лигага чиқишни мақсад қилмоқда / CHAMPIONAT.asia\n10:48Эл Класиколарда энг кўп майдонга тушган ўйинчилар (топ-10) 0 10:23Диего Коста фаолиятини "Бешиктош"да давом эттиради 0 10:00Карикатура: Рамос 16 йилдан сўнг "Реал"ни тарк этди 3 09:37"Лестер" Австриянинг энг яхши тўпурари билан шартнома имзолайди 3 09:13Coca-Cola Суперлига. Бугун 10-тур ўйинлари бошланади 20 08:38"Атлетико" Триппьер учун 43 млн фунт талаб қилмоқда 2 08:24Америка Кубоги-2021. Бразилия - Перу 4-0 1 08:16"Реал" "Рома"га Спинаццолани Майоралга алмашишни таклиф қилди. 1 07:52Рамос ПСЖга ўтиши мумкин 6 07:45Евро-2020. Нидерландия ишончли ҳисобдаги ғалабани тантана қилган баҳсдан ГАЛЕРЕЯ 2 07:28Эшли Янг "Астон Вилла"га қайтди 2 07:10Евро-2020. Бельгия Дания устидан иродали ғалабага эришган учрашувдан ГАЛЕРЕЯ 0 07:06Америка Кубоги. Колумбия Венесуэла билан дуранг ўйнади, Бразилия эса Перуни йирик ҳисобда таслим этди 6 07:00Евро-2020. Нидерландия - Австрия 2-0 0 06:55Евро-2020. Дания - Бельгия 1-2 0\n"Зарафшон-ПФК" олий лигага чиқишни мақсад қилмоқда\n16 июл 2013 12:30\nНавоийнинг "Зарафшон-ПФК" клубининг мақсади олий лигага чиқиш.\nУшбу вазифани бажариш учун клубга бир қатор тажрибали футболчилар жалб этилмоқда.\nОлинган маълумотларга кўра "Сўғдиёна" клубидан Акмал Абдураҳмонов ва Хуршид Йўлдошев Навоийга йўл олишган. Бундан ташқари яқинда "Олмалиқ" билан хайрлашган ҳимоячи Акмал Рустамов ҳам "Зарафшон-ПФК"га ўтишга яқин. "Металлург"да бир неча йиллардан буён ўйнаб келаётган ярим ҳимоячи Руслан Вагапов ҳам Юрий Лукин бошқарётган жамоа сафидан ўрин олиши кутилмоқда.\nКлуб "Гулистон"нинг бир нечта футболчиларига ҳам ҳаридор. Аммо ҳозирча айнан қайси футболчилар "Зарафшон-ПФК" мураббийлари қизиқишга сабаб бўлгани маълум эмас.\n"Зарафшон-ПФК" биринчи лиганинг иккинчи босқичини 4-ўринда бошлайди. Навоий клуби 27 очко жамғариб иккинчи ўриндаги "Андижон"дан 5 очкога ортда қолмоқда. 3-ўриндаги "Қўқон-1912" ҳисобида 28 очко мавжуд.\nЎзбекистон терма жамоасидан антирекорд


2 Dekabr, 2019\nБугунги ҳаёт гўзал, тинч, осойишта. Лекин бу ёруғ оламни зулматга, одамлар ҳаётини ҳалокатга айлантирувчилар афсуски, қанча-қанча бегуноҳларни йўлдан адаштирмоқда, хонавайрон этмоқда, қонини тўкмоқда. Барча мутассиб оқимларнинг даъватларига яхшилаб назар ташланса, исломга ёт нарсалар экани маълум бўлади. Улар Қуръон, ҳадисдан «далил» келтирадилар, лекин фақат ўз фойдалари учун яъни, умуман Қуръон ҳадис далолат қилмайдиган маьноларда тушунтирмоқчи бўладилар», Турли хилдаги эътиқодларни ўзларининг ғаразли мақсадларига асос қилиб олган барча оқим ва тоифалар юртимизга ҳар турли йўллар билан суқилиб кириб, кишилар ва ёшларнинг онгини бузғунчи ақидасини синдиришга ҳаракат қилмоқдалар.\nБундай оқимларнинг барчаси ўз йўлларига юрмаганларни кофирга чиқариб ўлдиришга ҳукм қиладилар. Аслида Исломда ким «Лаа илааҳа иллаллоҳ, Муҳаммадур росулуллоҳ», деса, у мусулмондир. Ким Ислом арконларини бажарса, уни кофир деб аташ жоиз эмас. Аллоҳ таоло Тавба сурасида: «Агар тавба қилсалар, намозни тўкис адо этсалар ва закотни берсалар, йўлларини бўшатиб қўйинглар. Албатта, Аллоҳ ўта мағфиратлидир, ўта раҳмлидир», деб марҳамат қилган (5-оят). Уларнинг фаолияти оддий ҳалқнинг қийналиши, қони тўкилиши, муқаддас ислом динига доғ тушишидан бўлак нарсага олиб келмаган. Улар турлича бўлишидан қатъий назар, асл мақсади ҳокимият бойликка эришиш бўлиб, соф ислом таълимотидан йироқ, фақат исёнга ундовчи оқимлар бўлиб келган. Барча мутассиб ақидапараст оқимлар фожеаси шундаки, улар иймон, эътиқод билан маърифат, дин ва фалсафа ўртасидаги фарқ, уларнинг моҳиятини ўзларининг фикр доираларида талқин қиладилар.\nШунингдек, Расулуллоҳ соллаллоҳу алайҳи васаллам: «Сизларга вой бўлсин! Шўрингиз қурсин! Қаранглар, мендан кейин бир-бирининг бўйнига урадиган кофир бўлиб кетманглар», деганлар.\nБошқа бир ҳадисда: «Ким «Лаа илааҳа иллаллоҳ», деса, мендан жонини, молини сақлабди. Фақат ҳаққи билан бўлса, мустасно. Уларнинг ҳисоби Аллоҳнинг зиммасидадир», деганлар.\nШунингдек, Ибн Умар ва Оиша онамиз розияллоҳу анҳум: «Аҳли қиблани кофирга чиқариш йўқ», дейишган. Ушбу масала энг хатарли масалалардандир, чунки бу ерда мўмин-мусулмонларнинг қонини, жонини ҳалол санаш бор, уларнинг ҳурматини, мол-мулкини, ҳуқуқларини оёқости қилиш бор.\nАллоҳ таоло Нисо сурасида айтади: «Ким бир мўминни қасддан ўлдирса, жазоси жаҳаннамдир. Унда мангу қолувчидир. Аллоҳ унга ғазаб қиладир, уни лаънатлайдир ва унга улкан азобни тайёрлаб қўядир» (93-оят).\nНабий соллаллоҳу алайҳи васаллам: «Ким ўз биродарига «Эй кофир!» деса, икковидан бири ўша бўлади», деганлар.\nАллоҳ таоло мусулмонлигини эътироф қилиб турган кишини ўлдиришдан ғоятда қаттиқ огоҳлантирган. Бу ҳақда Нисо сурасида: «Агар сиздан четлансалар ва сиз билан урушмасдан, тинчликни таклиф қилсалар, Аллоҳ сизларга уларнинг зиддига йўл бермас» дейилган (90-оят).\nНабий соллаллоҳу алайҳи васаллам қўшнини ширкда айблашдан ва унга қарши қилич кўтаришдан қаттиқ огоҳлантирганлар. У зот: «Сизларга бўлишидан энг хавсираган нарсам, бир киши Қуръонни ўқиб.... сўнг ундан ажраб ва орқасига отиб юбориб, қўшнисига қилич кўтарган ва уни ширкда айблашидир", деганлар.\nНафақат қуролсиз ва уруш қилмаган мусулмонни, балки ҳар қандай инсонни ўлдириш мумкин эмас. Усома ибн Зайд розияллоҳу анҳунинг «Лаа илааҳа иллаллоҳ» деган бир одамни ўлдириб қўйгани ҳақидаги машҳур қиссада Расулуллоҳ соллаллоҳу алайҳи васаллам унга «Лаа илааҳа иллаллоҳ», деса ҳам ўлдирдингми?» деб қайта-қайта сўрайверганлар. Усома розияллоҳу анҳу: «Эй Аллоҳнинг Расули! У буни қуролдан қўрққанидан, хавфсираб айтди», деганида, у зот: «Сен унинг қалбини ёриб кўрдингми?» деганлар.\nИнсонларга ўлим тилаш, улар жонига қасд қилишни Ислом дини қаттиқ қоралайди. Аллоҳ таоло Қуръони каримда: “Кимки бирон жонзот ўлдирмаган ва у ерда бузғунчилик қилиб юрмаган одамни ўлдирса демак, гуё барча одамларни, ўлдирибди, кимки унга ҳаёт ато этса (яъни ўлдиришдан бош тортса) демак, гуё барча одамларга ҳаёт берибди”, дейди (Моида сураси, 32-оят). Ушбу оят ва ҳадиси шарифдан кўриниб турибдики, ноҳақ одам ўлдирган инсоннинг жазоси жаҳаннам, Аллоҳнинг лаънати ва азобидир. “Ислом шиорилари”ни даъво қилаётган бузғунчиларнинг инсонлар ҳаётига бу қадар бепарво қараётгани, чумолига ачингандек ачинмаслиги ушбу ояти каримада хабар берилган ваъидларга айни муносибдир.\nДинни ниқоб қилиб олган динбузарларнинг энг асосий даъволаридан бири давлат раҳбарига итоат этмай “халифалик” ўрнатишдир. Мусулмон киши Қуръони Карим Нисо сурасининг 59-ояти ҳукмига кўра ишбоши ва раҳбарларига бўйсуниши зарур. Аҳли сунна вал жамоа ақидасида бу аниқ белгилаб қўйилган.\nРасулуллоҳ (соллаллоҳу алайҳи ва саллам) хабар бердилар: “Кимки ўз амиридан бирор нохушлик кўрса, бас, сабр қилсин! Чунки, кимки султон буйруғидан бир қарич ташқари чиқса, жоҳилият ўлимида вафот этибди” (Бухорий, 9/7053-7054, 7143; Муслим, 3/1849). Мазкур ҳадиси шарифда давлат раҳбарига итоат этиш шартлиги таъкидланган.\nВидолашув ҳажида Расулуллоҳ (соллаллоҳу алайҳи ва саллам) бундай деганлар: “Раббингизга ибодат қилинглар, беш вақт намозингизни ўқинглар, рамазон ойи рўзасини тутинглар, молларингизнинг закотини адо қилинглар ва ишингиз эгаларига итоат этинглар, (шундай қилиб) Раббингизнинг жаннатига киринглар!” (Ҳоким, 1/19). Ушбу ҳадис Имом Муслим (раҳимаҳуллоҳ) шартига кўра саҳиҳдир.\nРасулуллоҳ соллаллоҳу алайҳи ва саллам: “Кимки умматимга қарши чиқса-ю, уларнинг яхшисини ҳам, ёмонини ҳам уриб ўлдирса, уларнинг мўминлигидан парво қилмаса, (мусулмонлик ва тинчлик-омонлик) аҳдини қилган кимсанинг аҳдига вафо қилмаса, бас, у мендан эмас ва мен ҳам ундан эмасман!”.\nМустаҳкам эътиқод, соф ақида ҳар бир киши ҳаётининг асл моҳияти бўлиши лозим. Юрт тинчлиги, осойишталигига путур етказадиган, ватандошларимизни чалғитадиган ёт ғояларга қарши курашиш барчамизнинг бурчимиздир. Аллоҳ таоло бизга ато этган тинчлик, барқарорлик ва хотиржамлик каби улуғ неъматлар қадрига етишимиз, уларни ҳимоя қилишимиз зарур. Тинчлик осойишта юртда хотиржам яшаш эса катта бахтдир.\nЎктам Қурбаниязов, Амударё тумани «Нўғой эшон» жоме масжиди имом-хатиби.\n452 мәрте оқылды\nҚУРАННЫҢ БѲЛЕК-БѲЛЕК НАЗЫЛ БОЛЫЎЫНЫҢ ҲИКМЕТИ\nҲасан Басрийды жылатқан қыз\nАлланың достына душпанлық етпең!\n14 Sentyabr, 2020


17.06.2018 14:55 0 4186\nАргентина терма жамоасининг собиқ ўйинчиси Диего Армандо Марадона Аргентина ва Исландия терма жамоалари ўйини давомида «Спартак» стадионида тамаки тутатгани учун кечирим сўради. Бу ҳақда «РИА Новости» хабар бермоқда.\n«Бугун аргентиналиклар учун жуда қийин бўлди. Бизнинг жаҳон чемпионатидаги дебютимиз оғир кечди. Ҳар ким ўзи билан ўзи овора бўлди. Мен бу стадионда чекиш мумкин эмаслигини билмаган эдим», – деб ёзган Марадона.\nУ футбол мухлисларидан ва турнир ташкилотчиларидан узр сўраган.\nАргентина ва Исландия терма жамоалари ўртасидаги ўйин 1:1 ҳисобида якунланган.\nМарадона ЖЧ-2018 Аргентина\nСпорт 16/06, 20:06\nСпорт 16/06, 10:03


13-тур, 28 ноябрь, соат 20:00\n13.Асьер Риесго (Д)\n15.Мауро дос Сантос\n01.Хаби Ирурета (Д)\nГарет Бэйл (43)\nКриштиану Роналду (82-пен.)\n90+3' Ўйин якунланди. "Реал" муҳим 3 очкони ўз ҳисобига қўшиб қўйди\n90+3' Верди огоҳлантириш олди\n90+2' Вууууууҳ! Бензема жарима майдончасига кирди ва олис бурчак томон зарба берди. Тўп шундоққина устун ёнидан ўтиб кетди\n90' Роналду ижросидаги жарима зарбаси жонли деворга тегиб қайтди\n89' Шундоққина жарима майдончаси ярим айланаси устида жарима зарбаси белгиланди. Модрич зарба бериб бўлганидан кейин Эскаленте уни чалиб йиқитди ва сариқ карточка олди\n88' Инуи чап томондан жарима майдончасига кирди, аммо тўни майдонда олиб қола олмади\n85' "Реал"да ўзгариш: Карвахаль ўрнига Карим Бензема тушди. "Эйбар"да ҳам бирданига иккита ўзгариш бўлди\n82' ГОООЛ! Криштиану Роналду, 0:2! Марказ бўйлаб ерлатиб йўлланган зарбани дарвозабон қайтара олмади. У ён томонга ташланганди\n81' Пенальти! "Эйбар" дарвозасига! Лукас Васкес жарима майдончасига кириб ҳимоячини алдаб ўтаётганида унинг оёғига урилиб йиқилди\n79' "Реал"да ўзгариш: Ковачич ўрнига Каземиро тушди\n77' Жаримадан етказилган узатмани Пепе қайтарди. Қайтган тўпни Инуи дарвоза томон тепди. Ноаниқ\n77' Лукас ВАскес сариқ карточка олди. У Хайровични ортдан чалиб йиқитди. Чап қанотдан жарима зарбаси тепилади\n73' Бурчакдан етказилган узатмага КриРо баланд сакради ва бош билан зарба берди. Муваффақиятли чиқмади\n71' Эҳҳҳҳҳҳ, Роналдуууууу! Васкеснинг ўнг қанотдан берган узаимасини ҳимоячи ўтказиб юбориши натижасида Криштиану дарвозабон билан бирга бир вазиятга чиқди ва зарба берди. Тўп тўрга ён томондан тегди\n70' "Эйбар"да ўзгариш: Гонсалес ўрнига Симоне Верди тушди\n69' "Мадрид" бурчак тўпини ўйинга киритди. Хавфли вазият содир бўлмади\n65' "Реал"да ўзгариш: Хамес ўрнига Лукас Васкес туширилди\n64' "Эйбар" бурчак тўпини ўйинга киритди. Бэйл уни майдон марказига қайтарди\n63' Данило рақиб жарима майдончасига узатма берди. Ҳимоячи Роналдуни ортдан туртди ва Криштиану йиқилди. Ҳакам унга ишонмади, пенальти белгиламади\n61' Жаримадан етказилган узатмани "Реал" ҳимоячиси қайтарди. Қайтган тўпни Инуи жарима майдончаси ташқарисидан дарвоза томон тепди. Зарба аниқ бўлди. Навас тўпни эгаллади\n61' Пепе сариқ карточка олди. Майдон марказида ҳужумчига нисбатан қўпол ўйнади\n59' "Эйбар" кетма-кет уч марта бурчак тўпини ўйинга киритди. Аввалги иккитасини Пепе майдон ташқарисига чиқарган бўлса, учинчисида Пантич бош билан ноаниқ зарба берди\n58' Инуи ўнг қанотдан юқоридан узатма берди. Энрич бош билан тўпни дарвоза томон бурди. Тўп юқоридан ўтиб кетди\n55' Оҳо! Бэйл ўнг қанотдан жарима майдончасига узатма берди. Роналду қайчи услубида зарба йўллашга ҳаракат қилди. Тўп дарвозага аниқ бормади\n54' Роналдунинг жаримадан йўллаган зарбаси жонли деворга тегиб қайтди. Қарши ҳужум пайтида олис масофадан етказилган узатмага Навас биринчи бўлиб етиб олди ва тўпни тепиб юборди\n53' Андер Капа Ковачични чалиб йиқитди. Дарвозагача 27 метрлар\n52' Мезбонлар бу сафар чап қанотдан ҳужум ташкил қилишди. Қанотдан етказилган тўпни Кейлор эгаллади\n50' Ўнг қанотдан етказилган тўпни Инуи жарима майдончаси ичида қабул қилди ва Начон алдаб ўтиб дарвозабон майдончасига юқоридан узатма берди. Навас тўпни эгаллади\n47' Ўнг қанотдан узатма берилганидан кейин Роналду жарима майдончаси ичида йиқилди. Ҳакам симуляция учун Криштиануни оғзаки огоҳлантирди\n45+1' "Реал" бурчак тўпини ўйинга киритди. Мезбонлар хавфни бартараф этишди. Биринчи бўлимга якун ясалди. Ҳозирча "Эйбар" - "Реал" - 0:1. Танаффус.\n45+1' Вууууҳ! Бэйл олис масофадан етказилган узатмани жарима майдончаси ичида қабул қилди ва икки ҳимоячи орасида бўлишига қарамай, йиқилаётган ҳолатда кучсиз бўлса-да зарба беришга улгурди. Тўп дарвозабоннинг қўлидан майдонни тарк этди.\n43' ГООООЛ! Гарет Бэйл, 0:1! Модрич бурчак тўпини яқин масофадан турган жамоадошига узатиб, қайта қабул қилиб олди бироз орқароқдан дарвоза яқинига узатма берди. Бэйл бош билан ҳисобни очди!\n41' Модрич жарима майдончаси ташқарисидан зарба йўллаш имкониятга эга бўлди. Асьер Риесго тўпни эгаллаб олди\n37' Матео Ковачич сариқ карточка олди. "Эйбар" футболчисининг оёғини босиб олди\n35' Серхи Энрич офсадда қолди\n33' Жаримадан етказилган тўпни қайтариш чоғида "Эйбар"нинг икки ҳимоячиси бир бирларига жароҳғат етказиб қўйишларига сал қолди\n32' Данилога тиббий ёрдам кўрсатилмоқда. Ҳар эҳтимолга қарши Арбелоа машғулотни бошлаб юборди\n31' Мауро дос Сантос огоҳлантирилди. Данилога нисбатан қўполлик учун\n30' "Эйбар" бурчак тўпини ўйинга киритди. Ҳимоячилар қайтарган тўпни жарима майдончаси ташқарисидаги футбочли дарвоза томон тепди. Тўп юқоридан ўтиб кетди\n28' Энрич бирга бир вазиятга чиқиб кетиши мумкин эди, агар офсайд бўлмаганида\n24' Данило чап қанотдан олдинга ўтди ва дарвоза яқинига узатма берди. Бу тўп посбоннинг "насиба"си\n22' Модричнинг узатмасидан кейин Роналду бирга бир вазиятга чиқди. Риесго жарима майдончасини ташлаб чиқиб, "подкат" орқали тўпни тепиб юборишга улгурди. Криштиану офсайдда деб топилди\n19' Вуҳ! Такаши Инуи жарима майдончасининг чап томонидан зарба йўллади. Навас иккинчи уринишда тўпни эгаллаб олди. Энрич тўпга улгурмади\n18' Бэйлнинг узатмасидан Ковачич жарима майдончаси бурчагидан зарба берди. "Эйбар" посбони тўпни эгаллади\n17' Қарши ҳужум пайтида Саул жарима майдончаси ташқарисида на аниқ зарба берди, на аниқ узатма...\n15' Эҳҳҳҳ, Роналду! Майдон марказидан етказилган узатма натижасида Криштиану дарвозабон билан яккама-якка вазиятга чиқди. У тўпни дарвозабоннинг устидан оширишга ҳаракат қилди. Риесго зарбани қайтарди. Қайтган тўпни Ковачич дарвоза томон тепди. Тўп дарвоза устидан ўтиб кетди\n14' Қизиқ вазият юзага келди! Мезбонлар ҳужумчилари Навасга нисбатан босим уюштиришди. Кейлор тўпни тепиб юбораётганида аввал Энричнинг оёғига, сўнгра бошқа ҳужумчининг бошига тегиб, майдонни тарк этди\n13' Вуууҳ! "Эйбар" ҳужумчиси рақиб жарима майдончаси ташқарисидан зарба йўллади. Тўп рекошет ҳолатида дарвозага аниқ борди. Навас чизиқ устида тўпни эгаллаб олди\n11' Бэйл чап қанотдан олдинга ўтди, аммо мезбонлар жарима майдончасига аниқ узатма бера олмади. Тўп майдонни тарк этди\n9' Басклар номдор рақибга нисбатан прессинг қўллашга ҳаракат қилишмоқда. "Реал" ҳозирча кўзга ташланадиган ҳужум ташкил қила олмади\n8' Энди Бэйл офсайдда қолди\n6' "Эйбар" яхши ҳужум ташкил этаётганди. Энрих жарима майдончаси ичида офсайдда қолди\n5' Меҳмонлар тўп назоратини ўз оёқларига олишди\n2' Бурчакдан етказилган узхатмани мадридликлар эгаллашди ва кўпчилик бўлиб қарши ҳужумга ўтишаётганида Бэйл аниқ узатма бера олмади. Хавф йўққа чиқди\n1' Биринчи ҳужумчини "Эйбар" ташкил этди ва бурчак зарбаси ишлади\n' "Эйбар" стадионига бор-йўғи беш минг мухлис сиғади. Стадон тўлиб тошган\n' Жамоалар майдонга чиқиб келишди. Ўйин бошланиш арафасида\n' Ла лига. "Эйбар" - "Реал" учрашувидан матнли онлайн трансляцияни бошлаймиз


Самвел Бабаян футболчилар жароҳати борасида «Пахтакор» сиёсатидан норози экани ҳақида айтди - Спорт - PressNews.uz\nБош Саҳифа / Спорт / Самвел Бабаян футболчилар жароҳати борасида «Пахтакор» сиёсатидан норози экани ҳақида айтди\nСамвел Бабаян футболчилар жароҳати борасида «Пахтакор» сиёсатидан норози экани ҳақида айтди\nҚўшилди: 30 март 2017 13:00\nЎзбекистон — Қатар ўйинидан кейинги матбуот анжуманида иштирок этган Ўзбекистон миллий терма жамоаси бош мураббийи Самвел Бабаян «Пахтакор» клубидан норизо эканини маълум қилди.\n"Таркибда муаммолар бор. Шу сабаб Ўзбекистон клубларига эътирозим бор. Масалан, «Пахтакор», «Бунёдкор». «Пахтакор»нинг бир йўла уч футболчисида жароҳат бор эди: Игорь Сергеев, Станислав Андреев ва Александр Лобанов. Клублар билан жиддий иш олиб боришимиз зарур."\nСамвел Бабаян, Ўзбекистон термаси бош мураббийи\nЖароҳатлардан кафолатланмаган футболда клублар билан айнан нима учун жиддий иш олиб бориш кераклигига Самвел Бабаян ойдинлик киритмаган. Аввалроқ «Бунёдкор» клуби бош мураббийи Сергей Лушчан терма жамоа мураббийлари сабаб Элдор Шомуродов хизматидан етарли даражада фойдалана олмагани ҳақида айтиб ўтгади.\nСамвел Бабаян суҳбат давомида нима учун жароҳати бор футболчиларни Қатарга қарши ўйиннинг асосий таркибига киритганига изоҳ бермаган. Қайд этиш керак, Александр Лобанов ҳам, Игорь Сергеев ҳам асосий футболчилар сифатида ҳаракат қилди.\nВаҳоланки мана шу жароҳатли футболчиларнинг ўрнини босиши мумкин бўлган номзодлар бор эди. Шулардан бири Қатар Юлдузлар лигасининг олти ўйинида 4 та гол уришга муваффақ бўлган Темурхўжа Абдухолиқов.\nМаълумот учун, Игорь Сергеев ҳал қилувчи саралаш босқичининг етти ўйинида майдонга тушиб, 1 та ҳам гол ура олмади.


«Ер юзи» журналининг ўқувчиларига нафис санъат муассасаларимиздан студияни танитиш зарур; чунки, биз ўртоқ Мўмин Хўжа айтгандай, ингичка санъатимизга бино қуриш кунларидамиз. Ҳозир бу йўлда нечта қадам қўйсак, ҳар бир қадамимиз келгуси замонда минг маротабалар текширилиб, сараланадир. Ундан кейин: менинг бу кичкина мусобаҳам билангина элни бу муассасага тегишинча ошно қилолмаймиз. Чунки, яна ўртоқ Мўмин Ҳўжа айтгандай «Ўзбек театрининг асосидир». Маскавдаги театр жараёнлари билан чала-чулпа танишиб чиқмоқ учун студия талабалари 7—8 ой лекция эшитдилар. Яқин келгусида бизнинг театримиз ҳам ўша даражаларга қараб анча йўл босиб қолар. Ўша вақтда бу кунги ёзилғон ҳар бир хат (сатр) ёзув, кўп чигалларни ечишга ёрдам қилар.\nСтудия бундан икки йил бурун Маскавдаги «Сталин номига очилғон ўзбек билим юрти» қошида алоҳида студия бўлиб ташкил қилинғон. Бошда унга Маскав давлат театр мактабида ўқувчи йигитларимиз кирганлар; ундан кейин ўшал вақтгача саҳналаримизда ўйнаб келган атоқли санъаткорларимиз кирганлар. Уларнинг орасида Тошкент билан Бухоро ва Фарғонадан элга машҳур ва мақбул бўлғон йигитларимиз бўлғонлар. Хотин-қизлар ҳайъати эса бизнинг тарихимизда биринчи дафъа ўлароқ, ўзбек қизлари билан Ўзбекистонда туғулиб ўсган тотор қизларидан иборат бўладир (кейингилардан фақат биргина киши).\nБиринчи йилда студияда ингичка санъатга оид бирмунча дарслардан бошқа рус тили, она тили ва баъзи бир умумий фанлар ҳам бўладир. Саҳна ҳунари (сценическое м:астерство) фанининг мударрислари у йил ўша фан устида франсузларнинг классик (қадим) адибларидан Мольернинг машҳури жаҳон бўлғон «Хасис» пьесасини тайёрлайдилар. Бу пьеса узоқ йил Самарқандда бир, Тошкентда бир қўйиладир-да, шу билан студиянинг ёзлиқ иши тамом бўладир..\nБу йил (1925—1926 йилларда) эса студиядан умумий фанлар билан она тили фани муаллимсизликдан чиқориладир, бошқа ингичка санъат фанлари бояғидай давом этдириладир. Айниқса, ўткан йил қадим замон театр тарихини ўқутган муаллим ва мунаққид Филиппов бу йил студия талабаларини Маскавдаги театрларнинг тарихлари ва масалалари билан таништирадир. «Саҳна ҳунари»нинг муаллимлари эса бу йил «Хасис»ни бир оз тузатмак билан бирга машҳур рус адиби Гоголнинг ўлмас кулгуси бўлғон «Терговчи»ни инқилобий фожеалардан «Лаббай» (Эхо) ни сўнгра Холхўжа қўрбоши турмушидан сўзсиз ўйин—«Қоровул уйқуси»ни тайёрлайдилар. Бундан бошқа ўз муаллимларимиз ўртоқ Уйғур томонидан каминанинг «Ёрқиной» («Саркаш қиё») пьесаси тайёрланди. Булардан «Ёрқиной», «Терговчи» пьесалари Фарғонанинг Намангандан бошқа ҳамма шаҳарларида «Лаббай» билан «Қоровул уйқуси» Тошкентда, Самарқандларда қўйилди.\nОлдимиздаги бир қиш таҳсил билан студия тамом бўладир. Ундан сўнг Маориф комиссарлигимизнинг фикрига қараганда, ўша студия талабалари асос қилингани ҳолда марказий ва доимий жумҳурият театримиз ташкил қилинса керак. Шу йил театрнинг қошида ўзига махсус студияси (мактаби) бўладир. У ҳолда, Маскав студияси, эҳтимол, тамом беркитилса.\nБу йил ингичка санъат фанларидан баъзилари чиқарилиб, ўринлариға бошқалари киргизиладир. Чунончи: юз ясаш (грим), саҳна ясаш (декорациячилик) ва бошқалар.\nБу йилги репертуарда миллий нарсалар кўпроқ бўлса керак: «Ёрқиной» хомроқ бўлгани учун яна ишланмакчи; каминанинг 4 пардалик «Узун қулоқ бобо» деган пьесаси ҳам репертуарға кирса керак. Яна бошқа миллий пьесалар топиш ҳаракати бор.\nСтудиянинг ўзи билан қисқача таништирғондан кейин энди унинг саёҳатидан ҳам озроқ гапириб ўтайлик. Тошкентда (театр санъатининг бу марказида) —студиянинг моддий муваффақияти мазасиз бўлди. Ўзбек базм тўдаси моддий жиҳатдан ақллар ишонмаслиқ муваффақият қозонғон ҳолда студиянинг муваффақиятсизлиги албатта сабабсиз эмас. У сабаб ҳаттоки кўпимизга маълум. Бизнинг миллий чолғувларимиз асрлардан бери базмларимизда тайёрланиб, халқнинг руҳига сингиб кетган енгил бир шабада ҳам уни қўзғай берадир. Театр эса биз учун янги нарса, сўнгра мингларча тўдаларимизнинг бемаъни ва санъатсиз театрлари халқни бездирган. Шуларни англағон учун студиянинг ўзи ҳам моддий муваффақиятга аҳамият бермади; бу ҳолатни ҳаммадан кўра кўпроқ тушунган Маориф комиссарлигимиз шу моддий тежаш даврида студиянинг моддий камчилигини ёпди.\nМоддий жиҳат шундай заиф бўлса ҳам маънавий жиҳати анча яхши бўлди. Санъатни тушунган кишилар келдилар, кўрдилар, ҳарорат билан олқишладилар. Ана шу олқишлар, ана ўша самимий алоқа студияга руҳ берди; бу олқишлар бу кун бир ҳовуч бўлсалар ҳам, самимий бўлғонлари учун келгусида у ҳовучларнинг ҳеч қаерга сиғмай кетишига қатъий имон келтирадилар.\nСўз охирида студия талабалари тўғрисида икки оғиз гапириб ўтайлик: мен, студия билан бирга бир ярим ойча юриб чинакам санъат фидокорларини кўрганимга ишониб суюндим. Моддий муваффақиятсизлик ҳали бизнинг кўп «фидокорларимизни» ярим йўлда йўлдан урадир. Булар ўз ҳаётларидаги моддий муваффақиятсизликларга ҳам эътиборсиз қарадилар ва кўзларини қизил Маскавнинг тоглар қадар театрлариға тикиб туриб: «— Бизнинг тилагимиз шундай!» дейдилар...\nМаскавдаги драмстудиямиз — «Ер юзи» журналининг 1926 йил 12-сонида босилган.\n«Давлат базм-чолғи тўдаси» — Ўзбекистонда илк ашула ва рақс ансамбли, .1926 йилда Самарқандда М. Қориёқубов раҳбарлигида ташкил қилган.\nМуҳитдин қори Яъкубий — Муҳитдин Қориёқубов (1896—1957), ўзбек санъатининг таниқли арбоби, ЎзССР халқ артисти.\nБулбул ўртоқ — Булбул Мамедов (1897 — 1961), озарбайжон артисти, опера солисти, СССР халқ артисти (1938), профессионал вокал мактаби ва музика театри асосчиларидан бири.\n«Мана, қаршингизда...» — мақоланинг бу тарзда ёзилишига сабаб шундаки, «Маориф ва ўқитғувчи» да фотосурат эълон қилинган (айни шу сонда), Чўлпон эса унда акс этдирилганларни таништиради гўё. Бу суратдагилардан энг машҳурлари: Юсуфжон қизиқ, Тўхтасин ғижжакчи (Т.Жалилов), Уста Олим, Ориф гармон (О. Тошматов), Жўрахон яллачи (Ж. Султонов), Муҳитдин Қориёқубов ва Тамарахонимлардир.\nЙўлдошбой акам — Й. Охунбобоев (1885—1943), таниқли давлат арбоби, 1925 йилдан ЎзССР Марказий Ижроя Комитетинипг раиси.


23 январ 2022, Тошкент вақти: 05:20\nИқтисодчиларга кўра¸ Ўзбекистонга мобил телефон ва планшетларни қонуний йўл билан олиб кириш бу маҳсулотлар нархининг кескин қимматлашига олиб келиши боис¸ мамлакатда мобил қурилмалар контрабандаси ривожланган.\n2 сентябрь куни Ўзбекистон Ахборот технологиялари ва коммуникацияларини ривожлантириш вазирлиги хориждан олиб келинган мобил телефонлар IMEI кодини регистрация қилиш жараëнида ўғирланган шахсий маълумотлардан фойдаланиш амалиëти мавжудлигини расман тан олди.\n28 август куни Озодлик хорижга чиқиб келаëтган ўзбекистонликлар паспорт ва шахсига оид маълумотларнинг кенг кўламда ўғирланиб¸ ноқонуний телефон импорти билан шуғулланувчилар томонидан IMEI рақамини регистрация қилиш учун ишлатилаëтгани ҳақида мақола эълон қилган эди.\nIMEI жанжали: Хориждан қайтганларга оид шахсий маълумотлар телефонфурушларга сотилмоқда (ВИДЕО)\nМазкур мақолада келтирилган маълумотлар тўғри эканини билвосита тасдиқлаган АТ вазирлиги ўз рамий баëнотида “ҳозирда учинчи шахсларнинг паспорт маълумотларидан фойдаланган ҳолда мобил қурилмалар ИМEИ-кодларини рўйхатдан ўтказиш ҳоллари кузатилмоқда”¸ деб ëзди.\nШундан келиб чиқиб¸ Вазирлар Маҳкамаси қарори билан тузилган Мобил қурилмалар ИМEИ кодларини рўйхатга олиш тизими – UZIMEI бу жараëнда ўғирланган шахсий маълумотларни ишлатаëтган “шахслар”ни аниқлашни сўраб¸ ҳуқуқ идораларига мурожаат қилган.\nВазирлик расмий баëноти.\n“Учинчи шахсларнинг паспорт маълумотларини киритган ҳолда ноқонуний равишда олиб кирилган мобил қурилмаларни рўйхатдан ўтказилиш ҳолатларини олдини олиш ва ушбу ноқонуний ҳаракатларни амалга оширган шахсларни аниқлаш мақсадида, Тизим оператори томонидан ҳуқуқни муҳофаза қилувчи органларга мурожаат қилинган. Бугунги кунда тергов суриштурув ишлари олиб борилмоқда. Тергов суриштирув ишлари натижалари бўйича қўшимча маълумот берилади”¸ дейилади вазирлик Ахборот хизмати 2 сентябрь куни чиқарган баëнотда.\nБожхона қўмитаси ҳам ўз текширувини бошлади\n3 сентябрь куни Ўзбекистон Давлат божхона қўмитаси ҳам IMEI кодини регистрация қилишда ўғирланган шахсий маълумотлардан фойдаланиш ҳолатлари "юзасидан Давлат божхона қўмитаси томонидан текширув тайинлангани"ни маълум қилди.\n"Бу каби ҳолатларга дуч келган фуқароларимиздан Давлат божхона қўмитасининг қисқа рақамли ишонч телефони 11-08 га мурожаат қилишингиз сўралади.\nТаъкидлаш жоизки, республикамиз иқтисодий хавфсизлигини таъминлаш, божхона назоратини амалга ошириш, контрабанданинг олдини олиш божхона органларининг асосий вазифалари бўлиб ҳисобланади.\nЮқоридаги ҳолат бўйича ўтказиладиган текширув натижалари юзасидан Давлат божхона қўмитаси томонидан қўшимча ахборот берилади"¸ дейилади Божхона қўмита матбуот хизмати тарқатган баëнотда.\nЎзбек блогосферасидан ҳукумат ва ҳуқуқ тизимларига таклифлар\nНоқонуний импорт қилинган телефонлар IMEI кодини регистрация қилиш жараëнида ўғирланган шахсий маълумотлардан фойдаланганларни аниқлаш бўйича тергов суриштирув бошлангани ҳақидаги расмий хабар ўзбек блогерлари ва тармоқ фойдаланувчилари ўртасидаги муҳокама мавзуига айланди.\nХусусан¸ иқтисодий мавзудаги чиқишлари билан танилган маҳаллий блогерлар¸ бу жараëннинг асл муаммо эмас¸ балки унинг симптомлари билан кураш каби янглиш йўналишдан кетиши хусусида хавотир билдирдилар.\n“Ким эсласа, бир вақтлари Тошкентда "Евросеть" магазинлари пайдо бўлганди. Мана сервис хам кириб келади деб хурсанд бўлганлар хам бўлди. Адашмасам кўп ишламади, ёпилиб кетди.\nСабаби оддий - тўлиқ, чегарадан барча божхона божлари тўланиб олиб кирилган телефон, контрабанда йўли билан олиб келган телефондан барибир қиммат бўлади ва рақобат кила олмайди.\nАслида контрабандага курашиш учун ўйлаб топилган IMEI низоми, контрабандага умуман таъсир қилмади - шу эски тоз, эски хаммом, Малика ярмаркаси бировни номига рўйхатга олинган телефонлар билан тўлиб етибди. Охирги пайтларда бунақа телефонлар ваъда билан сотилмоқда экан - яъни, сиз сотиб олинг биз бир ойда рўйхатдан ўтказиб берамиз. Ўхшамаса - пулини қайтариб берамиз экан.\nЭнг қизиғи контрабанда телефонни ким ва қайси йўллар билан олиб киришини деярли кўпчилик билади, лекин хеч нима қилмайди. Хазанов бир миниатюрасида айтгандик - ким, қаерда, қачонлигини биламиз, бармоқ излари, яширин камера туширилган видеоси, гувоҳлар бор - лекин хеч нарсани исботлай олмаймиз”¸ деб ëзди Телеграмдаги Kurbanoff.yoq канали муаллифи.\nБлогер Отабек Бакиров эса¸ ҳуқуқ тизимлари бошлаган тергов-суриштирувда “паспорт маълумотларининг ўғирланиши ва четдан кириб келаётган фуқароларнинг паспорт маълумотларини IMEI рўйхатдан ўтказиш учун фойдаланилиши илдизини Карантин марказлари атрофидан излаш керак”лигини таъкидлади.\n“Март ойидан буён Ўзбекистонга кирган фуқаро борки, Карантин марказларига жойлаштирилмоқда. Паспортлар ҳам айни шу марказларда йиғиштириб олинади.\nНима деб ўйлайсиз, балки ноқонуний телефон импорти ва Карантин марказлари ўртасида балки қандайдир боғлиқ бордир. Ўйлаб кўринг. Буни балки суриштирув ва тергов аниқлар.\nНимагадир хавфсизлигинг учун эркинлигингдан воз кечсанг, хавфсизлик ҳам эркинлик ҳам бўлмайди, деган матал ёдга келмоқда”¸ деб ëзди Телеграмдаги bakiroo канали автори.\nЎзбекистонлик таниқли ношир Фируз Аллаев эса¸ бу хабар ортидан “IMEI билан боғлиқ муаммо, сабаб ва ечимлар” деб номланган мақола эълон қилди.\n“Муаммонинг сабаблари, ечимлари, халқ ва давлатга зарари ҳақида” деб тақдим этилган мақоласида Аллаев муаммонинг илдизи “ҳақиқий бозор қонуни амал қилмаслигига бориб тақалишини ëзди.\n“Ҳақиқий бозор қонуни амал қилган жойда, ким маҳсулотни арзон таклиф қилса, ўша кўпроқ савдо қилади. Натижада телефон сотувчилари телефоннинг нархини арзонлаштириш устида бош қотиришди ва янги комбинациялар ўйлаб топишди. Мана шу комбинациялардан бири телефонларни олдингидек контрабанда йўли билан олиб кириб, чет элга чиқиб келган фуқаролар паспортига рўйхатдан ўтказишдир. Атрофдаги таниш-билишлар номига минглаб телефонни рўйхатдан ўтказиш имконсиз. Демак, маълум бир сотувчилар чет элдан кириб келган қайсидир фуқароларнинг паспорт маълумотларини сотиб олиб, уларнинг номига янги ИМEИларни рўйхатдан ўтказиб бошлашди”¸ деб ëзади Фируз Аллаев.\nБлогер¸ давлат ҳимоясига олинган фуқароларга оид шахсий маълумотларнинг қора бозор(донасига 5 доллар)да савдо объектига айланганига бундай “ноқонуний ҳаракатларни амалга оширган шахсларни аниқлаш” ечим бўла олмаслигини таъкидлайди.\n“Муаммо нопок сотувчилардан кўра нотўғри йўлга қўйилган тизимдадир. Бу муаммолар тизим бошдан-бош мукаммал ўйланмаганлиги сабабли пайдо бўлмоқда. Дастлаб, телефонлар нархи кескин ошган бўлса, ундан сўнг фуқаролар ва бизнес учун ноқулайликлар яратадиган мана бу каби муаммолар пайдо бўлди. Натижада ҳамма ютқазмоқда. Турли манбалардан қидирдим, лекин Ўзбекистон телефонлар сотуви бўйича статистикани олиш имконияти афсуски бўлмади. Дейлик, тахминан Ўзбекистонда бир ойда 30000 дона телефон сотилади. Ўртача нарх 300 доллар дейдиган бўлса, бу 9 миллион долларни, бир йилга 108 миллион долларни ташкил қилади. 25 фоиз солиқни ҳисобга олсак, бир йилга 280 миллиард сўм атрофидаги солиқлар муаммо сабабли давлат бюджетига келиб тушмайди.\nДемак, телефонлар бозорида савдони қонунийлаштириш учун харажатларни камайтириш ва тизимдаги муаммоларни ечиш ҳар доимгидан ҳам долзарб бўлиб турибди. Давлат ҳеч нарсасиз қолгандан кўра, йил бошида жорий қилинган 10 фоизлик божхона тўловини бекор қилиб, телефон импортига фақатгина 15 фоизлик ҚҚСни қолдирса, солиқлар юки камайганини эвазига тадбиркорлар учун янги имкониятлар очилади. Шунингдек, UzIMEI рўйхатидан ўтказишни телефон импорт қилувчиларга мутлақо текин қилиш ёки рамзий бир доллар атрофида белгилаш мумкин, Натижада қонуний ва ноқонуний маҳсулот ўртасидаги нархдаги тафовут арзимаган миқдорга тушади ва қонунни бузиб, ўзини хавф остига қўйгандан кўра тадбиркор ҳам яхшиси қонуний ишлашни, солиқларни тўлашни маъқул кўради”.\nПарламент жамоатчилик петициясини эътиборсиз қолдирмоқда\nЎзбекистонликларнинг хориждан ўзи учун телефон олиб киришини чеклаш¸ бундай телефонлар IMEI кодини бир ой ичида пуллик регистрация қилиш тартиби улар жорий этилган 2019 йилдан бери кескин эътирозларга сабаб бўлиб келмоқда.\nЎзбекистонликлар шахсий телефонини ҳозирда бир ой ичида 44 600 сўм¸ бир ойдан кечикса¸ 55 750 сўм тўлаб UZIMEI тизимида қайддан ўтказмаса¸ у маҳаллий оператор SIM картаси билан ишламайди.\nБундай тизимдан норозилар 2019 йил охирида Mening fikrim жамоавий мурожаатлар порталида петицияси ëзган ва 2020 йил февралига келиб 20 мингдан ошиқ имзо тўплаган бу петиция Олий Мажлис Қонунчилик палатасига тақдим этилган эди.\nПарламентга топширилган жамоатчилик сўрови.\nПетициядаги сўров ўрганилаëтганини билдирган Қонунчилик палатасининг Инновацион ривожланиш, ахборот сиёсати ва ахборот технологиялари масалалари бўйича қўмитаси ҳозиргача бу жараëнга оид жамоатчиликка бирор маълумот берган эмас.\n10 мингдан ошиқ имзо тўплаган жамоатчилик сўровини муҳокама қилиши шарт бўлган депутатларнинг бу сўровни олти ойдан бери эътиборсиз қолдириб келаëтгани ҳам ўзбекистонликлар эътирозига сабаб бўлмоқда.\nMening fikrim порталида бу мавзудаги сўнгги шарҳларга қаралса¸ жамоатчиликнинг ўз сўровига "сайланган халқ вакиллари"дан жавоб кутаëтгани кўрилади.\nМобил қурилмаларнинг IMEI кодларини рўйхатга олиш бошланди\nВазир ўринбосари “шов-шувга ўч” блогерларни айблаб чиқди\nЎғирланган уяли телефон аппаратларини энди ишлатиб бўлмайди


Қодиров ўч олишга ваъда берди\nЧеченистон президенти Рамзон Қодиров шанба куни Ингушетияда ўлдирилиб кетилган чеченистонлик милиция ходимлари учун жангарилардан қасос олишга ваъда берди.\nШанба куни Россиянинг Ингушетия республикасида жангарилар томонидан содир этилган ҳужум оқибатида Чеченистон милициясининг 9 нафар ходими нобуд бўлди, 10 га яқини тан жароҳати олди.\nИнтерфакс агентлиги Рамзон Қодировнинг "ҳужум уюштирган жангарилар таъқиб этилиб, йўқ қилинади", деган сўзларидан иқтибос келтирди.\nЎтган ҳафта Ингушетия президенти Юнусбек Евкуровга уюштирилган суиқасддан сўнг республика ҳудудида терроризмга қарши кенг кўламли амалиётлар ўтказила бошланди. Бу амалиётларга чеченистонлик милиция ходимлари ҳам жалб қилинган эди.


Остона ҳокимлиги тадбиркорлар билан учрашувларини видеога олади\n09:57 / 05.08.2016\nАстана ҳокими Асет Исекешев, тадбиркорлар билан учрашувлар ўтказувчи мулозимларига, йиғилишларни видеокамералари ва овоз ёзувчи қурилмалари бор хоналарда ўтказишга кўрсатма берди. Коррупция имкониятини камайтириш мақсадида шундай чорага қўл урилгани айтилмоқда.\nШаҳарнинг расмий сайтида эълон қилинган хабарда ёзилишича, ҳоким раҳбарлигида ўтказилган мажлисда коррупцияга қарши кураш мақсадида ҳокимият биносининг биринчи қаватида видеокамера ва овоз ёзиш ускуналари ўрнатилган махсус хоналар ташкил этишга қарор қилинган.\nБундан ташқари, барча тузилма раҳбарлари имзо қўйиш учун тадбиркорларни ўз хоналарида қабул қилиши тақиқланган. Шу билан бирга, ҳокимият раҳбар ходимлари тендер ғолиблари билан иш вақтидан ташқари ҳар қандай учрашув ўтказиши мумкин эмас.


Қишлов жойларига сайлов қутилари етказилди\nЖиззах. Вилоятда рўйхатга олинган 812 минг 259, жумладан, 142 минг 144 нафар биринчи марта овоз бераётган сайловчининг 70 фоизи овоз бериб бўлди. Сайлов участкаларида яратилган қулайликлар сайловчиларнинг овоз беришда фаол иштирок этишида муҳим аҳамият касб этмоқда.\nВилоятнинг Фориш туманидаги “Арнасой”, “Дарвоза”, “Омонгелди” қишлоқ фуқаролар йиғинлари ҳудудидаги аҳоли пунктлари вилоят марказидан 300-350 километр олисда жойлашган. Ўзбекистон Республикаси Олий Мажлиси Қонунчилик палатаси, халқ депутатлари вилоят, шаҳар ва туман Кенгашларига сайлов кунида ушбу қишлоқларнинг олис қишки яйловларида қўй боқаётган чўпонларнинг овоз бериши учун ҳам алоҳида қулайликлар яратилди.\nЖанубий Қизилқум яйловларидаги “Дарвоза” қоракўлчилик ширкат хўжалигида жойлашган 377-сайлов участкаси ҳудудидаги 18 чўпон оиласи 15-20 километр масофадаги Дукей, Темирхон яйловларидаги қишлов қўраларига кўчиб чиққан. Бу оилалардаги сайловчилар ҳузурига махсус машиналарда кўчма сайлов қутилари келтирилди.\n– Оиламизда уч нафар сайловчи бор, – дейди “Дарвоза” ширкат хўжалиги бош чўпони Холбек Ҳакимов. – Қишлов қизғин бораётган дамларда чўпонларнинг отардан узоқлашиши қийин. Шунинг учун участка сайлов комиссияси аъзолари сайлов қутисини олиб келиб, сайловда қатнашиш имкониятини яратиб берди. Энг муносиб номзодга овоз бердик, деб ўйлаймиз. Сайлов натижалари бутун мамлакатимиз каби бизнинг оиламиз фаровонлиги учун ҳам муҳим аҳамиятга эга эканини ҳаммамиз яхши тушунамиз.\nТемирхон, Дукей яйловларида қишлов ўтаётган чўпон оилаларидаги 52 сайловчига эрталабдан махсус машиналарда кўчма сайлов қутилари етказиб борилгани учун сайловчилар эрталаб 10.00 гача овоз бериб бўлди.


Хотини ва қайнота-қайнонасини пичоқлаган куёв қўлга олинди - 01.08.2018, Sputnik Ўзбекистон\nУнинг рафиқаси касалхонага келтирилган вақтида вафот этган 01.08.2018, Sputnik Ўзбекистон\nУнинг рафиқаси касалхонага келтирилган вақтида вафот этган\nТОШКЕНТ, 1 авг – Sputnik. Фарғона вилоятининг Данғара туманида 30 июль куни Тошкент вилояти Ангрен шаҳрида яшовчи Х.С. Данғара туманида яшовчи қайнотасининг уйида оилавий жанжал оқибатида бирга яшаган турмуш ўртоғига пичоқ билан жароҳат етказган.\nЎзбекистон Республикаси ИИВ Жамоатчилик ва оммавий ахборот воситалари билан алоқалар бошқармасининг хабарига кўра, у шунингдек, уларни ажратмоқчи бўлган қайнотаси ҳамда қайнонасини ҳам пичоқлаган.\nҚайнота ва қайнонаси касалхонага ётқизилган. Х.С қўлга олинган.